Document ID: /roh_data/filtered/fineweb-2-filterrobots_roh.jsonl.gz/7132

L'uffizi federal per la segirezza da victualias recumonda da betg consumar ils products. Denner e Migros han ordinà da prender ils quadrins da schambun pertutgads or dals regals e clamà enavos products gia vendids.
Tar tgi che maglia products cun listerias pon sa mussar sintoms da grippa sco fevra, mal il chau u malesser. Cunzunt per dunnas en speranza u glieud cun in sistem d'immunitad flaivel pon las listerias esser in privel da sanadad. En cas da sintoms da grippa cusseglia l'Uffizi federal per la segirezza da victualias a questas persunas da consultar il medi.
RR novitads 10:00